Bulneso fortas

Bulneso fortas () – karinis įtvirtinimas Čilės pietuose, Magelano sąsiaurio pakrantėje, 52 km į pietus nuo Punta Arenaso, į šiaurės rytus nuo Frovardo kyšulio (piečiausio Pietų Amerikos žemyno taško). Bulneso fortas uolingame Šv. Onos kyšulyje įkurtas 1843 m. rugsėjo 21 d. Čilės prezidento Manuelio Bulneso nurodymu. Fortą įkūrė Čilei tarnavęs britų jūrininkas Džonas Viljamsas Vilsonas. Fortas įkurtas netoli Puerto del Hambrės – vienos pirmųjų ispanų gyvenviečių prie Magelano sąsiaurio.El fuerte Bulnes, memoriachilena.gob.cl''

Bulneso fortas pastatytas siekiant įtvirtinti Čilės pretenzijas Magelano sąsiaurio pakrantėse. Fortas gyvavo neilgai, nes 1848 m. perkeltas į Smėlio kyšulį (), kur pradėjo kurtis Punta Arenaso gyvenvietė. Bulneso fortas buvo apleistas ir sunyko.

1968 m. forto liekanos paskelbtos nacionaliniu paminklu.Consejo de Monumentos Nacionales (enero de 1968). «Fuerte Bulnes» 2009–2013 m. Bulneso fortas atstatytas, jame įrengtas muziejus. Dabar kartu su Puerto del Hambrės vietove patenka į Magelano sąsiaurio parką.Parque del Estrecho de Magallanes»

 Šaltiniai 

Kategorija:Čilės istorija